151 



fol. 14 r" a. 



Malquentin. 



1610 Tresnoble prevost renommés, 

 Alon a Dieu, quant vous plaira. 

 Chascun de nous vous complaira 

 En chascun lieu, n'en doublés point. 



MlMERIUS. 



Puis que sommes prestz et en point, 

 1615 Alon a Dieu qui nous conduie. 

 Mes preniier il convient qu'on die 

 «A Dieu» a trestout l'estivel. 

 A Dieu, ma dame au corps ygnel, 

 Et a vous, doulce amye Concorde! 



La femme d'Ypolite. 



1620 A Dieu, amys! Quant je recorde 

 De vous trestous la départie. 

 Il ne peult que ne soie marrie. 

 Car nul ne scet de son retour. 

 A Dieu, mon tresloyal seignour, 



1625 Qui vous doint revenir a joye ! 



Ypolite. 



A Dieu, des dames la montjoye! 

 Baisés moy a la départie. 

 Il la baise. 



La femme. 

 Grant mercis. 



Ypolite. 



A Dieu, chère amye. 

 Et vous Concorde tresamee! 

 1630 Sus! devant! toute nostre armée. 

 Nous sejournon trop en ce lieu. 

 Sus! tost devant! 



Malquentin. 



A Dieu, a Dieu, 

 Concorde, et vous, ma chère dame. 

 Qui vous gart en corps et en ame 

 1635 De mal et de tout deshonneur! 

 Ils s^en vont vers Vempereur en 

 tournoyant parmy le champ. 



Concorde, nourrice d'Ypolite. 

 A Dieu, mon tresloyal seigneur, 

 De trestous les bons le meilleur! 

 Je pry a Dieu qui vous doint joye! 

 Helas! j'ay grant pitié au cueur 



1640 De l'en voir aller. De doulleur 



Mon povre cueur pleure et larmoyé. 

 Je prie a Dieu qui les convoyé 

 Et qu'il leur doint tenir tel voyc 

 Qu'a joye puissent ilz revenir. 



1645 Dieu sur tous dieux, or y pourvoye 

 Tellement qu'encor les revoye 

 En ce lieu, par ton sainct plaisir. 



La femme d'Ypolite. 

 A Dieu cil ou est mon désir, 

 Le bon des bons! Quant je remir 

 1650 Ceste piteuse départie. 



Bien doys estre triste et marrye. 

 Quant de leur bien j'ay souvenir. 



Ypolite dit a V empereur: 

 Le hault Dieu vous vueille esjouyr, 

 Trespuissant empereur de Romme! 

 1655 Comme vostre subgect et homme 

 Devers vous suis voulu venir. 



L'empereur. 

 Le Dieu qui tout peult maintenir 

 Vostre beau salut vous guerdomie! 



fol. 14 r" b. 



